
YELOD 31°  NÜM:2 2021 FEBUL 


O Volapükaflens valöpo! 


Memob gudiko, vio bü lunüp ästunob, posä inünömiolodob tiz 
dabukis tel Volapüka (fa els ‚Charles Sprague’ e ‚Ralph Midgley’) 
ed iküpob disti gramatik ömik bepenotas et de od. No äkanob 
suemön, kelan lautanas bofik ipölom, e nüns saidik ädefons 
bevüresodo ad kleilükön obe patis mödik Volapükajenotema. Sis 
ettim mödikos evotikon, e num fonätas veütik dö Volapük e jeno- 
tem ona bleibon gretikumön bevüresodo. Enu resodatoped labü 
maters bukemas Nedänik efinükon notükami vobotas cifik fa el 
‚Arie de Jong’ püki obsik tefölas (ekö! ladet: ,httos:/www.delpher. 
nl/nl/boeken/results?cql%5B%5D=%28creator+exact+%22Jong% 
2C+Arie+de%22%29&coll=boeken’). 

Ye — ad stun levemik oba — dinäd bal no jinon votikön: mödiz 
kans igo no steifülons ad dibätükön nolis primik okas tefü Volapük 
dub dupadam u stud lebukas klatädik. Bü yels anik seman älesaz 
gon obe, das vödabuk mödapadik öbinon-la danaütik, ed öbinos-la 
frutikum ad mekön sukiani bevüresodik, medü kel alan vifo ökanon 
tuvön leigätodi Volapükavöda zesüdik. Süadob, das geb vödabuka 
kösömikum pro zeil ot frutonöv valanis vemikumo, bi pö küp fädik 
su pad paneodöl vödas votik ko stamäd ot seivoyöv mödikumosi 
dö defomamaväd: dil gramata ko veŭt vemik in Volapük; ab atos ya 
binon ced bäldana, kel dredöfom ad gebädön eli glosbe.com. 


Sevob nosi dö fütür. Ba mens okösömons ad nüpladön ini 
breins okas lektinaparatis smalik, sekü kelos osevons pükis valik, 
keninükamü Volapük yela alik dabina onik, e metods votik studa no 
ozesüdons. Too cedob, das nu penäds mödapadalunik anik nog 
digädons nitedäli. Klu vipom alane ventüris stunidabik pö täv ini 
Volapükän ma kaeds vönädik fomü lebuk redakan: 

Pranuna dMopozot 


PADS: 13 jü 20. 


II:14:2021 
VOLAPÜKANES DÖ DATIF. 


Dil telid. Fa hiel Daniil Morozov: vicifal. 


‘1.1. Getan. e dütedön. Sams: „Vödastabe ot dütedoy vödi: ,sunu’ 

: Pövärb. ; <...> e vödi: savitri”: sol (‘generator’) <...>”; „Pedüte- 
dom midunanes” (,Marcus’: XV, 28); „Pedütedom bevü miduz 
nans” (,Lucas’: XXII, 37); „If demoy te sinifi vödas, aniks subsats, 
ladyeks e pönops, kels seimiko u bosilo notodons fomälodi numa, 
kanonsöv padütedön numavödes nefümik” (el „Gramat Vola- 
püka”, bagaf: 69). 

e dütön (eke bosi; sam: dütön oke kläno moni), midütön (oke dili 
mona, bosi suäma). 


e Jüdutükön (eke bosi). Sam: ma mafäd lekreda, keli God elüdu+z 
tükom one (elanes di ,ąRomaæ’: XII, 3). 


e gaenön. Sam: gaenön Volapüke limanis nulik. 


e gebidükön (eke bosi). Sams: „gebidükobs gasedi Volapükanes” ; 
„ägebidükom ome bukemi”. 


e geridön, gerükön (eke bosi), gerükotön (eke bosi; sam: Ägerü- 
kotof dili sooda okik in Volapük e gasedis ömik se yels balid Vpa 
cifale telid). 

e givön, gividön, degivön, gegivön, gevön, legivön, lügivön, nügi- 
vön, lovegivön, lovegevön, seagivön (eke bosi), givulön (sam: 
ogivulob ole vilöfo dämi), givulidön (eke bosi), kegivön (eke bosi; 
sam: äkegivom ome komandapenädi lü ,Lyon’), givülön (eke 
bosi; sam: pösod bal, kele kadämans votik givülons nämäti 
semik). 

e gönädön. Sam: Cal potacifa äbinon goldinameinäd veratik pro 
utan, kele cal at pigönädon. 


e kalükön (eke bosi). Sams: No kalükolös omes sinodi at! (duns 
paostolanas: VII, 70); atos pekalūükon ome as gid (elanes di ,Ro- 
mæ’: IV, 3). 


e komitön (eke bosi). 


I:15:2021 
kospolön (sam: luvien äkospolon omes flumi benosmela), love- 
polön (eke bosi). 


kredidön, mikredidön (eke bosi). 


kulön. Sam: mans bofik at äsvo äkuloms Vpe dönu vegi se xil ini 
vol lölik. 


lärnükön (eki seimane). Sam: As pulil degtelyelik pälärnükom 
jukele. 


läükön (bose, lä bos). Sams: „eläükobs lä nüm lätik tiädabledi 
pro utans, kels vipons ad kipedön timapenädi”;, „oläükon lä xaz- 
mavobod oka i vödemi rigädik”;, „Völadeke bisarik et äläükom 
dispenädi”. Datif äkomädon pö värb at te balna, bo sekü cänid 
värba loveädik voik ko ut loveädik demodik sümik: lüükön. 


lüükön (bose seimosi). Värb at i pagebon as ut metaforik saga. 
Sam: Cedü ob ba komandabos, ad lüükön pönopes löpik nog 
pönopi bal... (el „Gramat Volapüka”, noet: 8). 


ledutükön. Sam: edadeidom in Kanaän netis vel, ed eledutükom 
länis onsik ones (duns paostolanas: Il, 19). 


lenükön. Sam: älenükoms ome mänedi leredik (,Matthaeus’: 
XXVII, 28). 

lofön, lülofön (eke bosi). 

loveädön (yegode, ad yegod). Sams: „värb loveädik loveädon 
vobedi oka ad yegoď” (vödabuk gretik), „Yegods binons gra- 
matiko dins, keles värb kanon loveädön vobedi oka” (el „Graz 
mat Volapüka”, bagaf: 210). 


loveükön (eke bosi). 


lücödetön. Sam: lücödetoy ele träitolöd kemenis ola! soäsä 
vilol, das träitons oli < völadi gretikün. 


lüfänön. Sam: älüfänofs ome me fäns binü pafaplüms koldüli. 
lükonfidön (eke bosi). 

nüpedön. Sam: So tüv bakteras ai nulikas as malädikodians enüz 
pedon dü lunüp stäpedoti okik kanseravestige sperimäntik. 


I:16:2021 
nüskutön (eke bosi). 
pelön, fipelön (eke bosi). 
posbinükön (eke bosi). 
potön (eke bosi). 


Il, 27). In diatek nulik datif pö värb at labon difüli siämik topa. 
prodön (eke bosi). 

prünön (eke bosi). 

ramenön (eke bosi). 

remön (eke bosi). 


,Romæ’: XI, 4). 


e rogön. Sam: nämädans ömik ärogoms okes kulti. 


e sedön, lüsedön, nüsedön (eke bosi). 


Fövot ofovon. 


SLUD KADÄMA. 


Redak eglömon ad mäniotön vödi nog bali, kel sis äyel 
labon leigätodi Volapükik fa kadäm pezepðöli, sevabo: 


slitalienet (subsa = Lin. schizophrenia’, Deut. ,Schizo- 
phrenie, Spaltungsirresein’, ma Interlingua’: ,schizophrenia’, 
speranto: ‚skizofrenio’. 


Malädanem at baiädon ko vönaoloveikods Volapüka, bi 
balido subsats somik votik ko lim balid stadi lienetik fümüköl 
komädons (sams: brietalienet, vutalienet, gretamalienet, 
pöjutalienet), telido stamäd: slit < baiädon ma tümolog ko lim 
Grikänanapükik bal vödeda lanavik bevünetik, äsä vöd: 
lekredaslit (ľďsevabo: ‚schisma ü ,oxíoua’) jonülon. Fikulos ad 
jonön patöfis cifik lanamaläda at, kludo gebäd leigätoda tefü 
stamäd Vöna-Grikänapükik ejinon zesüdön. Fövots ad vödaz 
buk gretik paredaköls fa el Hermann Philipps ya ninädons 
nulavödi Volapükik löpik. 


prididön. Sam: no oprididol lani obik disvole (duns paostolanas: 


retükön (eke bosi). Sam: Eretükob obe manis velmil (elanes di 


I:17:2021 


DOG ELAS ,BASKERVILLES’. 


Fa hiel ,Arthur Conan Doyle’. Petradutöl fa hiel,Oleg Temerov’. 
Tradutod papübon bai koräkots pülik fa hiel ,Daniil Morozov”. 


KAPIT KILID. SÄKÄD. 


Koefob, das vöds at ekoedons dremälön obi. Drez 
mäl, kel äketonon pö vög dokana, äjonon, das om it 
päfäkädükom fa utos, kelosi ikonom obes. Hiel ,Hol- 
mes’ äbiegom föfio ön fäkäd okik, e logs omik älabons 
nidüli dudranik ä sigiki, kel süikon pö ons, ven muz 
vemo enitedälikom. 

„Elelogol-li atosi?” 

„Leigoäsä kleiliko anu lelogob oli.” 

„Ed esagol-li nosi?” 

„Qa ön mod kinik atos äbinonöv-li frutik?” 

„Kikodo nek pläamü ol älogon-li atosi?” 


„Nüpedots ätopons de koap fagotü louns zao tel- 
degs, e nek älüälükon küpäli ad ons. No üküpoböv-la 
etis üf no äsevoböv konädi at.” 


„Galedanadogs mödik komons-li pö maräd?” 
„Nendoto si! ab at no äbinon galedanadog.” 
„Elesagol-li, das nüpedots äbinons gretotiks?” 
„Lemu gretotiks.” 

„Ab no äzugons-li lü koap?” 

Nö” 

„Neit ettimik liosotik äbinon-li?” 

„Luimöfik e koldik.” 

„Ab jenöfo no äreinos-li?” 

Nö” 

„Lael et kinik binon-li?” 


„Labon pöö flans okik buidis tel binü taxuds bäldik: 
labü geilot mö pieds degtel e nedudränoviks. Spataveg 
zänodo labon vidoti mö pieds zao jöls.” 


„Bos binon-li vü buids e spataveg?” 


„Si! us strip yeba labü vidot mö pieds zao 6 binons 
len flans bofik.” 


„Äsä suemob, kanoy-li dudränön buidi taxudik pö 
top te balik: yan?” 

„Si! medü kläpedil äl mar.” 

„Lebrekod anik votik komädon-li us?” 

Nö!” 

„>O, ad rivön laeli taxudik, nedoy-li u doniogolön 
dese dom u nügolön da yan äl mar?” 

„I segolöp dabinon da priel pö finot fagikum laela.” 

„Siör: Charles’ erivom-li osi?” 

„Nö! äseatom de us fagotü louns zao luldegs.” 


„Täno sagolös obe, o dokan: „Mortimer! — ed atos 
binon veŭtik: nüpedots, kelis älogol, äbinons-li su 
gronaveg efe no su glunot?” 


„Nüpedots no kanons jonodön okis su yeb.” 
„Äkomädons-li pö flan ot vega leigoäs mara-zyan?” 


„Si! äkomädons lä siem vega pö flan ot leigoäs ma- 
rayan.” 


„Enitedälükol obi levemo. Dinäd votik: kläpedil äbi- 
non-li färmik?” 
„Pefärmüköl e pelököl.” 
„Liogeilik et binon-li?” 
„Geilotü pieds zao fols.” 
„Täno kanoy-li lovegrämön oni?” — „Si!” 
Fövot ofovon ün mäzul. 


TI:19:2021 
PLIN SMALIK. 


Kapit: 9. 
Niludob, das efrutidom 


tävabödis ad mofugön. Ün 
göd detäva ileodükom staz 
böfo valikosi pö planet oka. 
Kälöfiküno äklinükom nino 
volkanis jäfidik. Ädalabom 
volkanis jäfidik tel. Su ons äbi- 
nos vemo kovenik gödo ad 
vamükön janedazibis. Id äda- 
labom volkani no jäfidöli. Ab, 
äsä suvo äsagom: „Neai sez 
voy, kis okanon-la jenön!” 
Kludo id äklinükom nino leigo 
volkani no jäfidöli. Ven vol- 
kans vagio peklinükons legu- 


-A 


diko, koedons pubön filami nevemik e nomöfiki, nen lerups. 
Lerups volkanik sümons ad spags sejutedöl cima. Klülos, das su 
tal obsik obs binobs tu smaliks ad klinükön nino volkanis obsik. 
Sekü atos blinädons obes neplitis lemödik. 

Plin smalik boso glumaladälik id isäplanom sprotianis lätik 
elas ,paobabs’. Äbüocedom, das neföro ögekömom. Ye vobods 
kösömik valik at ün göd et ijinons lü om binön vemo plitiks. E po- 
sä lätiknaedo ibegifülom flori ed ebo ävilom pladön oni dis kloz 


käd, äsenälom desiri ad drenön. 
„Adyö!” äsagom flore. 
Ab flor no ägespikon ome. 
„Adyö!” ädönuom. 


Flor äkögon anna. Ab kod atosa no äbinon koldät. 
„Äbitob stupiko”, fino ägespikon ome. „Begob ole säkusadi. 


Osteifülolös ad läbön!” 


IT:20:2021 

Ästunikom, das ripz 
rods ifabinons. Ästifikom 
sekü kofud, äkipölo kloz 
kädi, keli ilöpiotovom in 
lut. No äsuemom, vio zaz 

däl takedik at isüikon. 
„Vüö! si! lelöfob oli”, 
flor äsagon ome. „No 
äsevol osi kodü döbot 
| obik. Ye atos leno binon 
(~e veütik. Zuo ol it äbitol 
\ stupiko, leigoäsä ob. 
S Osteifülolös ad läbön!... 
> ea Leadolöd blibön seimöpo 
ee a Q ` klokädi at! No plu neodob 

: oni.” 





„Ab vien...” 

„Koldät oba no binon so vemik... Neitalut flifik ofruton obi. 
Ga binob flor.” 

„Ab nims...” 

„Mutob sufälön jönulis tel u kilis su ob, if vilob kolkömön 
pabis. Jinons binön vemo jöniks. Voto kin ovisiton-li obi? Ga obi- 
nol fago. Tefü nims gretik: dredob nosi. Labob kralis lönik obik.” 

E balugäliko äjonon spinis fol oka. Poso äläükon: 

„No bleibolöd so zogön! Atos vemo böladon obi. Ga esludol 
ad motävön. Kludo motävolöd!...” 

Ilbä no ävilon, das öloegom drenön oni. Kiopleidik flor et 
äbinon! Fövot ofovon. 


EL HENRI CARTIER-BRESSON DÖ FOTOGRAF. 


Fotografot binon pänav, skulturav, ritmut e dabum, fomü dils 
nemödikün sekuna pepladöls. 
Fotografölo, äsvo pänoy pänoti, ab ünü sekun bal. 


